Supergiant Games

Supergiant Games, LLC er en amerikansk videospillutvikler basert i San Francisco. Selskapet var etablert i 2009 av Amir Rao og Gavin Simon, og er kjent for spillene Bastion, Transistor, Pyre og Hades.

Historie 

Supergiant Games besto av Amir Rao og Gavin Simon i 2009. Begge hadde jobbet for Electronic Arts i Los Angeles, involvert med Command & Conquer-seiren. I 2009 ble de enige om å si opp jobbene sine, flytte inn i en felles bolig, og starte arbeid på et nytt spill sammen. På den tiden hyrte de også musikeren Darren Korb for lyd- og musikkarbeid. I tillegg brukte de en håndfull frilansere for å assistere med programmering og utvikling på forskjellige stadier av utvikling av dette første spillet.

Deres første spill, Bastion, fikk ros fra kritikere, og ble satt på flere forskjellige «Game of the Year»-lister fra spilljournalister. Men det fortsatt var under utvikling, ble det først vist på Penny Arcade Expo 2010 som en del av «PAX 10», som presenterte ti kommende uavhengige spill. Dette tiltrakk seg forskjellige utgivere som ville hjelpe å distribuere spillet, men Supergiant Games valgte Warner Bros. Interactive Entertainment som sin utgivelsepartner, hva som ikke bare tillot dem å distribuere spillet til Xbox Live Arcade, men som en hovedtittel under 2011-reklamekampanjen «Summer of Arcade».

I mars 2013 kunngjorde Supergiant Games sitt neste spill, Transistor, som ble utgitt 20. mai 2014. En reklamevideo ble vist 19. mars. Spillet finner sted i en «cyberpunk»-lignende by og inneholder den kvinnelige protagonisten Red, som har skaffet et kraftig våpen som hun nesten blir drept for å ha. Spillet har et isometrisk perspektiv, nesten som forløperen Bastion.

I april 2016 kunngjorde Supergiant Games sitt tredje spill, Pyre, som ble utgitt 25. juli 2017, for Windows, Linux og PlayStation 4. Det ble beskrevet som et gjeng-basert rollespill. I motsetning til deres tidligere spill, har ikke Pyre et isometrisk synspunkt. Spillerens gjeng reiser over et todimensjonalt kart, mens kamper skjer på et separat område. Kampsystemet er også annerledes og ble beskrevet som «fantasy basketball» (fantasikurvball).

Supergiants neste spill, Hades, ble vist frem under The Game Awards 2018 og utgitt 17. september 2020, i kjølvannet av en «early access»-utgivelse (tidlig tilgang) fra desember 2018. Hades er et action- og «roguelike»-spill basert på gresk mytologi, hvor spillerens karakter, Zagreus, bruker et utvalg av våpen, magi og evner til å beseire fiender i randomiserte nivåer for å slippe unna sin far, Hades. Hades ble møtt med positiv kritikk, og solgte over én million kopier. En oppfølger, Hades II, ble kunngjort 9. desember 2022, og skal etter planen bli sluppet med tidlig tilgang for Windows.

Spill

Referanser

Eksterne lenker